Hond red bejaarde toerisVino, ŉ Duitse herdershond van die honde-eenheid van George in die Wes-Kaap, het tot die redding van ŉ 76-jarige toeris van Brittanje gekom, nadat sy verdwyn het. AlgoaFM het Vrydag berig die vrou het Woensdag by ŉ gasteplaas naby Victoriabaai verdwyn. Kapt. Malcolm Pojie, ŉ polisiewoordvoerder, het aan die uitsaaier gesê Vino het haar opgespoor en gevind waar sy in ŉ sloot in ŉ bebosde gebied van die plaas geval het. “Die vrou was baie getraumatiseerd nadat sy omtrent 24 uur lank in die sloot moes spandeer,” het Pojie gesê. Die vrou is na ŉ nabygeleë hospitaal geneem vir behandeling en is in ŉ stabiele toestand. Bron: AlgoaFM